De tre neste kapitlene (5,6 og 7) er praktiske prosedyrer tilpasset Radiologisk avdelings drift og fasiliteter. Prosedyrene er i hovedsak basert på det som fremkommer i denne retningslinjens foregående kapitler,

ESURs Guideline, Statens legemiddelverk og Felleskatalogen

Videre er kapittelet i stor grad harmonisert med Helse Vest sin retningslinje for henholdsvis jodkontrast og MR- kontrast.

Retningslinje for intravaskulær bruk av jodkontrast relatert til nyrefunksjon

Retningslinje for bruk av gadoliniumkontrast relatert til nyrefunksjon og bivirkninger

Beskrivelse:

Ved henvisning av pasienter til undersøkelser hvor det rutinemessig brukes eller vurderes bruk av kontrast intravaskulært, skal rekvirent fylle ut en sjekkliste. Dette gjelder både for inneliggende og eksterne pasienter. Sjekklisten skal i hovedsak identifisere risikofaktorer. For MR-pasienter etterspørres i tillegg opplysninger relatert til teknisk sikkerhet for pasienten (implantater o.l). Ved invasive prosedyrer etterspørres i tillegg om pasienter bruker perorale antikoagulasjonsmidler.

Ved elektronisk henvisning (i DIPS), skal e-sjekklister fylles ut. Ved eksterne henvisninger fra rekvirenter som ikke har tilgang til det elektroniske systemet som benyttes ved HUS, skal en papirsjekkliste legges ved henvisning.

Sjekklistene til undersøkelser hvor i.v kontrastmidler vurderes brukt, finnes på Radiologisk avdelings hjemmeside, Helse-bergen.no

Ved invasive undersøkelser legges pasienten inn og henvisning til i.a undersøkelser gjøres elektronisk med tilhørende sjekklister.

Sjekklister relatert til kontrastmiddelbruk:

Intravenøs og intraarteriell jod kontrast:

Tidligere reaksjon på jod- kontrastmiddel?

Bruk av metformin?

Manifest hyperthyreose?

Bruk av nefrotoksiske medikament? (Gjelder for ambulante pasienter)

Kjent nyresvikt? (e-GFR<30). (Gjelder for ambulante pasienter).

e-GFR verdi oppgis for inneliggende pasienter om den er klar på henvisningstidspunktet. (GFR-verdi overføres også automatisk til henvisningsbildet i RIS)

Informasjon om:

eGFR-verdi < 7 dager for inneliggende pasienter

eGFR-verdi < 3 mnd for ambulante pasienter. Rad. avd sender ut blodprøveskjema ved timetildeling

MR-kontrastmiddel:

Tidligere reaksjon på MR-kontrastmiddel?

Kjent nyresvikt (eGFR<30)

Er eller skal pasienten levertransplanteres?

Spørsmål om astma og /eller allergier som krever medikamentell behandling er tilleggsspørsmål som radiograf i undersøkelsessituasjonen etterspør for å bestemme beredskapsnivået.